**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2016 metus lengvatą juridiniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais, vykdantiems veiklą, skatinančią turizmą bei atlikusiems kompleksinį pastatų fasadų tvarkymą – Lino Jakumo įmonė (kodas 164679814), I. R. MADOS NAMAI, UAB (kodas 301741471), UAB ,,Laisvalaikio studija“ (kodas 302827329), UAB „Momo namai“ (kodas 302949404), UAB „UNIDA“ (kodas 140757998), UAB ,,SPHAERA“ (kodas 111805372), UAB ,,Reirika“ (kodas 142128071).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, susijusią su menu ir dailiaisiais amatais bei atlikusiems kompleksinio pastato fasado tvarkybos darbus Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintų NTM lengvatų teikimo tvarkų aprašų nuostatomis.

Išnagrinėjus mokesčių mokėtojų pateiktus prašymus ir dokumentus, gavus Tarptautinių ryšių, verslo plėtros ir turizmo skyriaus, Apskaitos skyriaus išvadas dėl mokesčių mokėtojų tvarkų apraše numatytų reikalavimų NTM lengvatai gauti atitikimo ir atsižvelgiant į 2017 m. gegužės 24 d. Komisijos nekilnojamojo turto mokesčio lengvatų Klaipėdos miesto istorinėse dalyse nustatyti posėdžio protokolo Nr. ADM1-13 išvadas, lengvata suteiktina, vadovaujantis:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p.:

1.1. Lino Jakumo įmonė (autorinės juvelyrikos gaminių gamybos ir mažmeninės prekybos jais veikla, adresu: Tomo g. 13-1, Klaipėda).

1.2. I. R. MADOS NAMAI, UAB (meno dirbinių iš tekstilės gamybos ir mažmeninės prekybos jais veikla, adresu: Turgaus a. 17, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą:

2.1. UAB ,,Laisvalaikio studija“ - tvarkos aprašo 2.4.2. p. (mažos kavinukės veikla, adresu: Didžioji Vandens g. 20, Klaipėda);

2.2. UAB „Momo namai“ – tvarkos aprašo 2.4.2. p. (mažos kavinukės veikla, adresu: Liepų g. 20, Klaipėda);

2.3. UAB „UNIDA“ – tvarkos aprašo 2.4.2. p. (mažos kavinukės veikla, adresu: H. Manto g. 38, Klaipėda);

2.4. UAB ,,SPHAERA“ – tvarkos aprašo 2.4.5. p. (lauko kavinės veikla, adresu: Žvejų g. 18A, Klaipėda);

3. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus, tvarkos aprašo 2.2. p.:

3.1. UAB ,,Reirika“ (pastato fasado remonto darbai, adresu: J. Janonio g. 19, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkos apraše keliamus reikalavimus ir pateikė visus reikalingus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais ir veiklą, skatinančią turizmą bei atlikusiems Klaipėdos miesto istorinėje dalyje pastato fasado tvarkymą nuosavomis lėšomis būtų suteikta mokestinė lengvata, tuo skatinant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad Lino Jakumo įmonė (kodas 164679814), I. R. MADOS NAMAI, UAB (kodas 301741471), UAB ,,Laisvalaikio studija“ (įm. k. 302827329), UAB „Momo namai“ (įm. k. 302949404), UAB „UNIDA“ (įm. k. 140757998), UAB ,,SPHAERA“ (kodas 111805372), UAB ,,Reirika“ (kodas 142128071) atitinka nereikšmingos pagalbos gavėjui keliamus reikalavimus ir jų vykdoma veikla atitinka tvarkos apraše keliamus reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. Lino Jakumo įmonė kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 531,20 Eur NTM sumą už negyvenamąją patalpą, adresu: Tomo g. 13-1, kurioje vykdoma autorinės juvelyrikos gaminių gamyba ir mažmeninė prekyba jais (mokestinė turto vertė 66400,00 Eur x 0,8 proc.). Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, t. y. **531,20 Eur.**

2. I. R. MADOS NAMAI, UAB kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 936,00 Eur NTM sumą už negyvenamąją patalpą, adresu: Turgaus a. 17 (mokestinė turto vertė 117000,00 Eur x 0,8 proc.), kurioje vykdo meno dirbinių iš tekstilės gamybos ir mažmeninės prekybos jais veiklą. Mokesčių mokėtojas prašyme nurodė, kad veiklai naudoja tik dalį nekilnojamojo turto, t. y. 54 kv. metrus iš viso esančio 135,76 kv. m. patalpų ploto. Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, nuo veiklai naudojamos turto dalies, t. y. **372,30 Eur.**

3.UAB ,,Laisvalaikio studija“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 461,52 Eur NTM sumą už negyvenamąją patalpą – kavinę, adresu: Didžioji Vandens g. 20 (mokestinė turto vertė 57690,00 Eur x 0,8 %). Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, t. y. **230,76 Eur.**

4.UAB „Momo namai“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 472,00 Eur NTM sumą už negyvenamąją patalpą – kavinę, adresu: Liepų g. 20 (mokestinė turto vertė 59000,00 Eur x 0,8 %). Vadovaujantis tvarkos aprašo II dalies 4.2. punktu, lengvatos dydis - 30 proc. deklaruoto NTM sumos, t. y. **141,60 Eur.**

5. UAB „UNIDA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 1032,00 Eur NTM sumą už negyvenamąją patalpą – kavinę, adresu: H. Manto g. 38 (mokestinė turto vertė 129000,00 Eur x 0,8 %). Vadovaujantis tvarkos aprašo II dalies 4.2. punktu, lengvatos dydis - 30 proc. deklaruoto NTM sumos, t. y. **309,60 Eur.**

6. UAB „SPHAERA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 5416,00 Eur NTM sumą už mokesčio objektą, adresu: Žvejų g. 18A (mokestinė turto vertė 677000,00 Eur x 0,8 %), kuriame vykdo lauko kavinės veiklą. Mokesčių mokėtojas prašyme nurodė, kad veikla vykdoma nuo 2016 m. gegužės 1 d., t.y. 8 kalendorinių metų mėnesius. Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, už vykdomos veiklos 8 mėnesių laikotarpį, t. y. **1805,33 Eur.**

7. UAB ,,Reirika“ atliko pastato, adresu: J. Janonio g. 19, fasado tvarkybos darbus už 629,71 Eur (be PVM). Komisija nekilnojamojo turto mokesčio lengvatų Klaipėdos miesto istorinėje dalyje nustatyti 2017 m. gegužės 24 d. posėdžio metu tinkamomis pastato fasado remonto išlaidomis kompensuoti pripažino 629,71 Eur (be PVM). Vadovaujantis tvarkos aprašo III dalies 2.2. punktu, UAB ,,Reirika“ galimas lengvatos dydis – 30 proc. nuo atliktų darbų vertės be PVM, bet ne daugiau kaip už dvejus metus deklaruotos ar deklaruotinos nekilnojamojo turto mokesčio sumos, t. y. **188,91 Eur** (629,71 Eur x 30 proc.).

 **6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **3.579,70 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė skatinti asmenis, vykdančius Klaipėdos miesto istorinėse dalyse veiklą, skatinančią turizmą, susijusią su menu ir atlikusiems Klaipėdos miesto istorinėse dalyse pastato fasado remonto darbus. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, Apskaitos skyriaus išvados dėl mokėtinų sumų, pateiktos išvados dėl teiktų paslaugų, 2017 m. gegužės 24 d. Komisijos nekilnojamojo turto mokesčio lengvatų Klaipėdos miesto istorinėse dalyse nustatyti posėdžio protokolas Nr. ADM1-131, 23 lapai.

Mokesčių skyriaus vedėja Kristina Petraitienė